# Mina Audemars

Mina Audemars (17 de gener de 1883, Ginebra -11 de març de 1971) fou una institutriu i pedagoga suïssa. Va desenvolupar una metodologia pedagògica basada en l'estimulació de les capacitats per al descobriment.

## Formació i inicis professionals

Fou la filla d'un rellotger, Adrien, i de Lucy Amélie Meylan. Estudià pedagogia a l’École supérieure de jeunes filles i la completà formant-se en la metodologia froebeliana i en la metodologia Montessori a Londres i a Ginebra. El 1908 començà a treballar com institutriu a l'escola pública de Malagnou (Ginebra).

## Casa dels Infants

El 1912, juntament amb Édouard Claparède, va fundar la Casa dels Infants de l'Institut Jean-Jacques Rousseau. La tardor de 1914, Mina Audemars fou nomenada directora de la Casa dels Infants (inspirada en la Casa dei Bambini de Maria Montessori). El 1915, la Casa dels Infants augmentà la capacitat d'acollida de menors i Louise Lafendel (1872-1971) passà a formar part de l'equip. Totes dues juntes passaren a dirigir l'establiment durant 30 anys, utilitzant principis pedagògics del moviment de Fröbel.
Mina Audemars instaurà a la Casa dels Infants la seva metodologia dels 66 blocs en l'ensenyament de les matemàtiques, el qual fou reutilitzat més tard a Neuchatel per Laurent Pauli.
Al mateix temps, Mina Audemars s'encarregà del curs a l'Institut de Ciències de l'Educació, on el seu àmbit principal és l'educació dels infants.
La seva idea de l'educació és:
   "L'infant ha de veure, tocar, reflexionar i reproduir tenint en compte la realitat"
Allò que és conegut per a estimular les capacitats de l'infant en la descoberta. Gràcies a Mina Audemars i a la Casa dels Infants, l'escola de Ginebra és una font d'influència en la innovació de l'educació dels infants fora de les fronteres suïsses.
Audemars va ser enterrat al Cimetière des Rois, que es considera el Panteó de Ginebra perquè hi ha enterraments reservats a personalitats destacades. Al seu costat va ser enterrada la seva companya i bona amiga de molt temps Louise Lafendel, que va morir només tres dies després.
En el marc del projecte feminista 100Elles*, l'any 2020, a petició de la ciutat de Ginebra, el Consell d'Estat de Ginebra va aprovar el canvi de nom de Rue de la Vallée del nucli antic a Rue Mina-Audemars en memòria d'Audemars.

## Obres

Minar Audemars escrivia regularment articles a les revistes Intermédiaire des éducateurs i L'Éducateur, i també escriví dos llibres:
* La Casa dels infants a l'Institut J.-J. Rousseau: escrit l'any 1956 amb Louise Lafendel, on aborden els treballs de l'educació, la psicologia del nen i de l'adolescent i la metodologia pedagògica activa (col·laboració escolar, classes verdes, mètode Freinet).
* El dibuix pels infants: escrit l'any 1923.

## Jocs

Audemars és l'autora de jocs educatius que es basen en les metodologies de Fröbel, Claparède, Declory i Montessori per a facilitar l'adquisició de coneixements en els nens:
* Fabricació de jocs educatius i de material d'ensenyament.
* El joc de les superfícies: colors, formes, mides

## Referències

* 1 2 «Personnalités marquantes - Centenaire Institut J.-J. Rousseau - FPSE - UNIGE».
* ↑ «Audemars, Mina», 26-10-2001.
* ↑ «Audemars, Mina».
* ↑ «La Casa dei Bambini».
* ↑ «Lafendel, Louise».
* ↑ «Maison des Petits».
* ↑ PPUR: Collection le savoir suisse. Jean Piaget: de la biologie à l'épistémologie (en francès), 2009. ISBN 978-2-88074-849-4.
* ↑ «De toutes les couleurs».
* ↑ Piguet, Myriam. «Mina AUDEMARS» (en francès suís). 100Elles*. [Consulta: 9 octubre 2024].
* ↑ «Point presse du Conseil d'Etat du 26 août 2020» (en francès). République et canton de Genève. [Consulta: 9 octubre 2024].
* ↑ «La Maison des Petits, archive J.J. Rousseau». Arxivat de l'original el 2018-09-24. [Consulta: 12 setembre 2016].
* ↑ «La Maison des petits de l'Institut J.-J. Rousseau», 10-06-2016. Arxivat de l'original el 18 d’agost 2016. [Consulta: 12 setembre 2016].
* 1 2 «No 5 Audemars, Mina».
* ↑ Audemars, Mina. Impr. Sadag. , Au Service de l'Education Nouvelle, 13, Rue du Jura, Genève: Fabrication de jeux éducatifs et de matériel d'enseignement. Notice illustrée. (en francès), 1925.
* ↑ Audemars, Mina. ASEN. Le jeu des surfaces: couleurs, formes, grandeurs (en french), 1952.